stanford-oval/wikipedia huggingface dataset:
גיורגי לוריה
קריירה

לוריה החל את קריירת המשחק שלו בקבוצת נוער קטנה מהליגות הנמוכות, ובשנת 2002 הצטרף למחלקת הנוער של דינמו טביליסי. לקראת עונת 2004/2005 עלה לוריה לשחק גם בקבוצת הבוגרים של המועדון, ובהמשך שיחק בהרכב הראשון.
באוגוסט 2014 עזב את דינמו טביליסי, לאחר 12 שנים בקבוצות הגיל השונות, והצטרף ל-OFI כרתים מליגת העל היוונית, בה שימש השוער הראשון. בסוף העונה הוא עזב את הקבוצה, בשל בעיות כלכליות אליהם נקלע המועדון.
לאחר שכבר סיכם את תנאיו בפאוק סלוניקי אך לבסוף לא חתם, הצטרף לוריה לאולימפיאקוס ביולי 2015, עם חוזה לשנתיים. לוריה היה אמור לשמש כשוער גיבוי לרוברטו חימנס הספרדי, אך הצוות המקצועי של אולימפיאקוס בחר להשקיע בשני שוערים יוונים צעירים, אנדראס יאניוטיס וסטפנו קאפינו, ולוריה נאלץ לעזוב את אולימפיאקוס חודשיים אחרי שחתם במועדון.
בספטמבר 2015 חתם לוריה בקריליה סובייטוב סמרה, העולה הטרייה לליגת העל הרוסית. בעונתו הראשונה במועדון סיימה הקבוצה במקום התשיעי. בעונה השנייה בה שיחק סיימה הקבוצה במקום ה-15 וירדה לליגה הרוסית השנייה. לקראת עונת 2017/2018 הוא הושאל לאנז'י מחצ'קלה מליגת העל הרוסית.
באוגוסט 2018 הסתיים החוזה של לוריה בקבוצה הרוסית, ובמשך חצי שנה לא הצליח למצוא קבוצה. בינואר 2019 חתם בפ.צ. מגדבורג מהבונדסליגה השנייה, וב-4 ביולי 2019 חתם באנורתוסיס פמגוסטה מליגת העל הקפריסאית.
קריירה > קריירת נבחרות

לוריה ערך את הופעת הבכורה שלו בנבחרת גאורגיה הבוגרת ב-27 במאי 2008, בתיקו 1–1 של נבחרתו עם אסטוניה במשחק ידידות.
מאז שותף ברוב הקמפיינים של נבחרתו, אך לא הצליח להעפיל איתה לטורניר משמעותי.
נכלל בסגל נבחרת גאורגיה לטורניר יורו 2024.
תארים

אליפות גאורגיה (3): 2007/2008, 2012/2013, 2013/2014
הגביע הגאורגי (3): 2008/2009, 2012/2013, 2013/2014
הסופר קאפ הגאורגי (2): 2006, 2008
הערות שוליים

↑  "Ανακοίνωσε Λόρια, Μαρτίνες και Τζανδάρη ο Ολυμπιακός!". www.gazzetta.gr. 2 ביולי 2015. {{cite news}}:  (עזרה)
↑  "Loria agrees PAOK deal". sdna.gr. 23 במרץ 2015. אורכב מ-המקור ב-21 ביולי 2015. נבדק ב-7 במאי 2015. {{cite news}}:  (עזרה)
↑  "Υπέγραψε ο Λόρια". sdna.gr. 7 במאי 2015. אורכב מ-המקור ב-15 ביולי 2015. נבדק ב-7 במאי 2015. {{cite news}}:  (עזרה)
↑  "Στον Ολυμπιακό ο Λορία". sport24.gr. 7 במאי 2015. {{cite news}}:  (עזרה)
↑  "Loria set to sign at Olympiakos". sdna.gr. 6 במאי 2015. אורכב מ-המקור ב-3 ביולי 2015. נבדק ב-7 במאי 2015. {{cite news}}:  (עזרה)
↑  "Ο Καπίνο έφαγε... τον Λόρια". www.athleticradio.gr. 16 ביולי 2015. {{cite news}}:  (עזרה)
↑  Гиорги Лория до конца сезона будет выступать за "Анжи" (ברוסית). PFC Krylia Sovetov Samara. 21 באוגוסט 2017. {{cite web}}:  (עזרה)
↑  "1. FCM verpflichtet Giorgi Loria" [! FCM sign Giorgi Loria] (באנגלית). 1. FC Magdeburg. 18 בינואר 2019. נבדק ב-18 בינואר 2019. {{cite web}}:  (עזרה)
↑  "Loria schließt beim FCM die Fejzic-Lücke". kicker Online (בגרמנית). 18 בינואר 2019. נבדק ב-18 בינואר 2019. {{cite news}}:  (עזרה)
↑  "Γκιόργκι Λόρια ο "εκλεκτός" για τον "άσσο" (δηλώσεις)" [Giorgi Loria the "chosen" one] (ביוונית). Anorthosis Famagusta. 4 ביולי 2019. {{cite web}}:  (עזרה)
↑  საქართველოს ნაკრების შემადგენლობა ევრო 2024-ის მოსამზადებელ ეტაპზე באתר הרשמי של התאחדות הכדורגל הגאורגית, 22 במאי 2024 (בגאורגית)
| נבחרת גאורגיה – יורו 2024 |
| --- | --- | --- |
|  1 לוריה •  2 קקבאדזה •  3 דבאלי •  4 קאשיה •  5 קבירקבליה •  6 קוצ'ורשווילי •  7 קווארצחליה •  8 זיבזיבדזה •  9 דויטאשווילי •  10 צ'קבטדזה •   11 קביליטאיה •  12 ממרדשווילי • 13 גוצ'וליישווילי •  14 לוצ'ושווילי • 15 גוולסיאני • 16 קבקבסקירי • 17 קיטיישווילי • 18 לובז'נידזה • 19 שנגליה • 20 סיגואה • 21 ציטאישווילי • 22 מיקוטאדזה • 23 גוגשאשווילי • 24 טאבידזה • 25 אלטונשווילי • 26 מקבבישווילי • מאמן: סניול |  1 לוריה •  2 קקבאדזה •  3 דבאלי •  4 קאשיה •  5 קבירקבליה •  6 קוצ'ורשווילי •  7 קווארצחליה •  8 זיבזיבדזה •  9 דויטאשווילי •  10 צ'קבטדזה •   11 קביליטאיה •  12 ממרדשווילי • 13 גוצ'וליישווילי •  14 לוצ'ושווילי • 15 גוולסיאני • 16 קבקבסקירי • 17 קיטיישווילי • 18 לובז'נידזה • 19 שנגליה • 20 סיגואה • 21 ציטאישווילי • 22 מיקוטאדזה • 23 גוגשאשווילי • 24 טאבידזה • 25 אלטונשווילי • 26 מקבבישווילי • מאמן: סניול | גאורגיה |
גיורגי קוויריקשווילי

גיוֹרגי קוויריקַשווילי (בגאורגית: გიორგი კვირიკაშვილი, נולד ב-20 ביולי 1967) הוא פוליטיקאי גאורגי, שכיהן כראש ממשלת גאורגיה החל מ-30 בדצמבר 2015 עד ל-20 ביוני 2018, מטעם מפלגת החלום הגאורגי. בשנים 2015-2012 כיהן כשר הכלכלה והתייצבות הפיתוח, ביולי 2013 עד דצמבר 2015 כסגן ראש הממשלה, ובספטמבר-דצמבר 2015 כשר החוץ של ארצו. קווירקשווילי נודע במאמציו לקדם את שילוב ארצו במרחב האירופי והאירו-אטלנטי ולמשוך השקעות זרות בארצו.
קוויריקשווילי הוא רופא וכלכלן בהכשרתו.
ביוגרפיה > שנותיו המוקדמות

יליד טביליסי, אז בגאורגיה הסובייטית, קוויריקשווילי הוא בוגר התיכון היוקרתי "קומרוב" לפיזיקה ומתמטיקה בטביליסי. בוא שירת לאחר מכן בשנים 1986-1988 בצבא הסובייטי. הוא סיים בשנת 1991 לימודי רפואה באוניברסיטה הממלכתית לרפואה בטביליסי ואחר כך בשנת 1995 -סיים לימודי כלכלה באוניברסיטת טביליסי. בשנת 1998 קיבל תואר שני בתחום הפיננסי באוניברסיטת אילינוי בארצות הברית.
ביוגרפיה > קריירה מקצועית ופוליטית

בשנים 1999-1993 עבד קוויריקשווילי בתפקידים של מנכ"ל במספר בנקים בגאורגיה ובשנת 1999 בסגן מנהל הלשכה לעניינים מיסים ומטבע בקנצלריה הממלכתית של נשיא גאורגיה. בשנים 2004-1999 נבחר לחבר בפרלמנט הגאורגי מטעם מפלגת "הימין החדש" וחבר בוועדת הכלכלה של הפרלמנט. אחרי שמהפכת הוורדים הביאה לנשיאות המדינה את מיכאיל סאקשווילי, שב קוויריקשווילי לעולם העסקים. בשנים 2011-2006 כיהן כמנכ"ל בנק "קארטו"
שבשליטת הטייקון בידזינה איוואנישווילי.
ביוגרפיה > קריירה מקצועית ופוליטית > שר הכלכלה והתיצבות הפיתוח;סגן ראש הממשלה; שר החוץ

אחרי כניסת איוואנישווילי לפוליטיקה וניצחון מפלגתו "החלום הגאורגי-גאורגיה הדמוקרטית" בבחירות לפרלמנט מול "התנועה הלאומית המאוחדת" שבראשות סאקשווילי, התמנה קוויריקשווילי לשר הכלכלה והתיצבות הפיתוח בממשלתו של בידזינה איוואנישווילי. ביולי 2013 התמנה גם בתפקידסגן ראש הממשלה. הוא שמר את שני התפקידים האלה גם בממשלה הבאה של איראקלי גריבשווילי. לתקופה קצרה בספטמבר - דצמבר 2015 כיהן קוויריקשווילי גם כשר החוץ.
ביוגרפיה > קריירה מקצועית ופוליטית > ראש הממשלה

בדצמבר 2015 אחרי התפטרות ראש הממשלה גריבאשווילי, התמנה קוויריקשווילי לראש הממשלה החדש על ידי הקואליציה של "החלום הגאורגי". ב-30 בדצמבר 2015 זכה ממשלתו לאמון הפרלמנט עם 86 קולות נגד 28. ממשלת קוויריקשווילי התמקדה בצמיחת הכלכלה ובקידום היזמות. הוא הצהיר כי היה רוצה שהיחסים בין גאורגיה לארצות הברית תהיינה עמוד השדרה של היציבות האזורית, הפיתוח הכלכלי ודמוקרטיזציה.
ב-25 ביולי 2017 ביקר בישראל ונפגש עם ראשי המדינה ובעלי תפקידים בכירים, לרבות עם סגנית השר ציפי חוטובלי שהיא בת ליוצאי גאורגיה.
הערות שוליים

↑  כתבה על התיכון קומרוב באתר כתב העת ספוטניק-גאורגיה
↑  ניצן קידר "ההתיישבות שלנו היא חוקית", ערוץ 7, 25 ביולי 2017
| --- | --- |
בקרת זהויות :  GND: 1139200216  VIAF: 7565150470101704330007   WorldCat (עם VIAF): 7565150470101704330007
דגי סכין עירומים

| דגי סכין עירומים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דגי-חשמל טרופיים
תת־סדרה:: Gymnotoidei
משפחה:: דגי סכין עירומים
סוגים
 Gymnotus  Electrophorus
שם מדעי
 Gymnotidae ‏רפינסק, 1810

דגי-סכין עירומים (שם מדעי: Gymnotidae) היא משפחה של דגי חשמל מהסדרה דגי-חשמל טרופיים החיים בנהרות וביצות באמריקה הדרומית ובאמריקה המרכזית.
במשפחה שני סוגים, אך כמה חוקרים מעריכים שהסוג אלקטרופוס שייך למשפחה עצמאית.
דגים אלה משתמשים בתהליך ביו חשמלי בגופם וכך חשים את הסביבה בנהרות העכורים של האמזונאס או האורינוקו ונהרות ואגמים טרופיים נוספים. הם בעלי סנפירים קטנים והם כמעט עיוורים. לדגים אלה אין שיניים והם בולעים את מזונם בשלמותו.
הם מפיקים חשמל בכמות חזקה מאוד - עד 860 ואט אצל הצלופח החשמלי, דבר היכול להרוג אדם. הם ניזונים מדגים קטנים ויצורים נוספים המתים ממכת חשמל רצינית.
מיון

משפחה דגי-סכין עירומים (Gymnotidae)
סוג Gymnotus - בו 39 מינים
סוג אלקטרופוס (Electrophorus) - בו 3 מינים ובעבר נחשב לסוג ומין יחיד:  צלופח חשמלי (Electrophorus electricus). ייתכן שסוג זה שייך למשפחה עצמאית.
דאגני מלגרן

דאגני מלגרן (בנורווגית: Dagny Mellgren;‏ נולדה ב-19 ביוני 1978) היא כדורגלנית עבר נורווגית ששיחקה כחלוצה. מלגרן זכותה בעיקר בזכות שער הזהב שכבשה בגמר טורניר הכדורגל של אולימפיאדת סידני 2000.
ביוגרפיה

מלגרן נולדה ביוני 1978 במחוז רוגלנד שבמערב נורווגיה. את צעדיה הראשונים בכדורגל היא עשתה בקבוצה המקומית של עיר הולדתה אלגרד, וב-1996 עברה לשחק במדי קלפ מליגת העל הנורווגית. שלוש שנים לאחר מכן, ב-14 במרץ 1999, ערכה מלגרן את הופעת הבכורה שלה בנבחרת נורווגיה, במשחק במסגרת גביע אלגארבה נגד פינלנד.
מספר חודשים לאחר הופעת הבכורה שלה בנבחרת, נערך טורניר גביע העולם בארצות הברית, ומלגרן זכתה להיכלל בסגל. את שלב הבתים של הטורניר סיימה נורווגיה במאזן מושלם, כשבמהלכו כבשה מלגרן שער אחד. ברבע הגמר גברו הנורווגיות 1-3 על שוודיה, אך בחצי הגמר הן הובסו 5-0 על ידי סין, וסיימו את הטורניר במקום הרביעי.
בשנת 2000 כבר תפסה מלגרן מקום מרכזי בחוליית ההתקפה של הנבחרת הנורווגית. במרץ היא סיימה כשחקנית המצטיינת וכמלכת השערים של גביע אלגארבה, ובספטמבר נסעה עם הנבחרת לטורניר הכדורגל של אולימפיאדת סידני. את שלב הבתים באולימפיאדה סיימה נורווגיה עם שש נקודות, לאחר ניצחונות על ניגריה וסין. בחצי הגמר הן גברו 0-1 על גרמניה, וזכו לפגוש את ארצות הברית בגמר. בתום הזמן החוקי של המשחק, שנערך מול קהל של 22,848 צופים, סיימו הנבחרות בשוויון 2-2. בדקה ה-102 בהארכה, כבשה מלגרן את שער הזהב לטובת הנורווגיות והמשחק הסתיים.
שנה לאחר מכן, הצטרפה מלגרן לעונה הראשונה של ליגת ה-WUSA, שהייתה ליגת הנשים הראשונה בעולם שבה כל השחקניות היו מקצועניות וקיבלו שכר על עבודתן. היא חתמה בקבוצת בוסטון בריקרס, שם שיחקה לצד חברתה להתקפת הנבחרת - רגנהילד גולברנדסן. בכל אחת משתי עונותיה הראשונות בבוסטון כבשה מלגרן 11 שערים, ואילו בעונתה השלישית היא כבר כבשה 14 שערים, וחלקה את תואר מלכת השערים של הליגה עם מרינט פישון הצרפתייה. לאחר עונה זו התפרקה הליגה ומלגרן חזרה לליגה הנורווגית.
בסוף שנת 2003, שימשה מלגרן כקפטנית הנבחרת בגביע העולם שנערך בארצות הברית. בשלב הבתים היא כבשה שלושה שערים (אחד נגד צרפת ושניים נגד קוריאה הדרומית), ונורווגיה הצליחה להעפיל לרבע הגמר מהמקום השני בבית. למרות זאת, ברבע הגמר הפסידו הנורווגיות 1-0 למארחת, והודחו מהטורניר. בכך סיימה מלגרן את חלקה בטורנירי גביע העולם, כשלזכותה ארבעה שערים ב-8 משחקים שנפרסו על פני שני טורנירים.
הטורניר הבינלאומי האחרון בקריירה שלה הייתה אליפות אירופה שנערכה בקיץ 2005 באנגליה. באליפות שוב שימשה מלגרן כקפטנית הנבחרת, והובילה את נורווגיה עד לגמר הטורניר, שם הפסידה 3-1 לגרמניה. מלגרן זכתה לכבוש את שער הכבוד לטובת הנורווגיות בגמר, וסיימה את הטורניר עם שני כיבושים. בסוף שנה זו היא פרשה מכדורגל בגיל 27 בלבד, כשלזכותה 49 שערים ב-95 הופעות בנבחרת.
גדוד קשר 533

| --- | --- |

סמל גדוד הקשר 533
 פרטים
 מדינה:  ישראל ישראל
 שיוך:   חיל האוויר הישראלי
 סוג:  יחידת שירותי תקשורת
 בסיס האם:  בית הספר להגנה אווירית
 אירועים ותאריכים
 תקופת הפעילות:  1969–הווה (כ־55 שנים)
 פיקוד
 יחידת אם:  מערך התקשוב
גדוד קשר 533 (שמו הקודם: יחידת קשר 533) או יחידת הקש"ב (קשר ומחשוב) היא יחידת הקשר הטקטית הניידת של חיל האוויר שיעודה לספק יכולות תקשורת והעברת נתונים בין גופים שונים הפועלים בחיל-האוויר. היחידה מוצבת בבסיס ביסל"א.
היסטוריה

היחידה הוקמה בשנת 1969 כחלק מלקחי מלחמת ששת-הימים. בעשור הראשון להקמתה הייתה י"ק 533 יחידה קטנה. מאז מלחמת יום הכיפורים ועד היום, פועלת היחידה בכל המתארים: היא נמצאת בשטח במשימות שב"ה (שדה ביצוע הטסות) של מטוסי ה"קרנף", שש"ה (שלוחת שדה הליקופטרים), פריסות הגנ״א לסוגיהן, נותנת שירותים בשטח ליחידות הל"א (לוחמה אלקטרונית), הכטמ״ם (כלי-טיס מאויש מרחוק) וכו'. היחידה פועלת במגוון עצום של מקומות ותרחישים ומחברת אל מטה השליטה את כל מי שעוזב את בסיסי חיל-האוויר ולפעמים גם בתוך הבסיסים עצמם. בנוסף להקניית אמצעי-קשר ניידים לדרגים הנפרסים בחיל, אמונה היחידה גם על הרחבת כיסוי הקשר האווירי של חיל-האוויר במשימותיו השונות והרחוקות.
לצורך התקנת, הפעלת ותחזוקת מערכות קשר בשטח, באתרי פעילות חיל האוויר שאינם קבועים, מפעילה היחידה תאי קשר (סלעים) או ממסרים מוטסים, על מטוסי צופית.
חלק מהחיילים שמגיעים ליחידה עוברים הכשרה לתפקיד "מפעיל קשר מוטס" (המוגדר כצוות עזר-אווירי) לצורך ביצוע ותפעול ממסרים מוטסים כלומר: הרחבת טווח קליטה באמצעות מקמ"ש (משדר-מקלט) מוטס.
בתאריך 4 בפברואר 2009, עברה היחידה להיות תחת פיקודו של "מערך ההגנה האווירית" ("מערך הנ"מ" לשעבר). בעקבות מעבר הפיקוד, שונה שמה ל"גדוד הקשר 533". עד תחילת ינואר 2010, שכנה היחידה בבח"א 27, עת בה נסגר הבסיס סופית, בסמוך לכך עברה היחידה ל"בית הספר להגנה אווירית" (ביסנ"מ לשעבר).
היסטוריה > מלחמת יום הכיפורים

בבוקר יום הכיפורים, פרסו אנשי 533 לתל-פארס, ועם פרוץ הלחימה בשעה 14:00 נאלצו לדלג מערבה לפיקוד הצפון בחר כנען, לאחר שמצאו עצמם בטווח ארטילריה סורית. בסוף המלחמה, היחידה מיקמה ממסר קשר על ג’בל עתקה. המקום היה עדיין בשליטה חלקית של כוח מצרי, ושני המפעילים פעלו תחת הגנה של כוח צנחנים ששהה במקום. במהלך מלחמת יום הכיפורים הוקמו שלושה מרכזי שליטה: באום-חשיבה, בהר כנען ובפיקוד המרכז, נוסף על כ-100 פריסות ברחבי הארץ שנתנו שירותי קשר לחטיבות, אוגדות, כוחות נ”מ, שדה פאיד ועוד.
היסטוריה > מבצע יונתן

במבצע יונתן קצינים ומפעילים של היחידה פעלו בחפ”ק המוטס שהותקן במטוס בואינג ובמרכז השליטה של אל-על.
היסטוריה > מבצע אופרה

במבצע אופרה פעל צוות של היחידה במטוס הפיקוד של חיל האוויר ששהה באוויר בזמן תקיפת הכור הגרעיני בעיראק.
סמל היחידה

סמל היחידה מורכב מהפריטים הבאים:
שני ברקים-מייצגים את תחום הקשר.
סמל חיל האוויר-במרכז.
זוג כנפיים-כמייצגות את הרחבת גבולות הקשר (נייח, נייד, ומוטס).
מבנה היחידה

הגדוד פועל בצוותים קטנים, מינימום ארבעה חיילים בצוות, החוברים בכל פעם ליחידה אחרת, מחיל-האוויר או מזרוע אחרת בהתאם למשימה, והם האחראים על הקמת קשר ותחזוקתו השוטפת. אופי פעילות היחידה גורם לכך שיש צורך במפקדים רבים ואכן, אופי הפיקוד בגדוד שונה מאוד מהפיקוד ביחידות אחרות בחיל-האוויר. על כל מספר קטן של חיילים היוצאים לבצע משימה, מפקד ומנהל חייל או חיילת שעברו הכשרת מפקד-מת״ק (מפקד תא קשר), המפקד אחראי על ביצוע המשימה בשטח, ללא קצינים ובלי מסגרת אליה הם שייכים בשטח.
ביחידה כ-330 חיילים בשירות סדיר ומספר רב של אנשי מילואים. בשונה מכל שאר היחידות המבצעיות בחיל-האוויר, בנויה היחידה במתכונת גדוד. בראש היחידה עומד מפקד בדרגת סא"ל וסגן בדרגת רס"ן.
ביחידה קיימים שלושה גפים לוגיסטיים - טכני, מנהלה ומבצעים; שלושה גפי הפעלה - גף חנית (בעבר רד"ט - רדיו-טלפון), גף רומח (בעבר רומ"ם - רדיו ומערכות משולבות) ובית-ספר להכשרת החיילים. צרכני גף חנית הם לרוב סוללות הנ"מ, יחידות הל"א, תעשיות ביטחוניות וטייסות הכטב"ם, ואילו צרכני גף רומח הם בעיקר היחידה לשיתוף פעולה (יחשת"פ). עם כניסת כיפת ברזל לפעילות מבצעית בשנת 2011 התווסף גף הפעלה נוסף, גף מגן - האמון על כל ענייני הקשר בכיפת ברזל.
לאחר בעיות בתפעול גף מגן הוחלט בספטמבר 2021 לפרקו ולשלוח את חייליו לגדודי סוללות כיפת ברזל שהם: גדוד 137 וגדוד 947.
הערות שוליים

↑  קליה בן עמרם, ‏גדוד י"ק מחליף פיקוד, באתר חיל האוויר הישראלי, 05.02.2009
1 2 3  אל"מ (דימ') עודד מרום, תולדות מערך הקשר בחיל האויר, באתר מרקיע שחקים, ‏26 בנובמבר 2022
1 2  ערן בלכר, ‏תהיו בקשר, באתר חיל האוויר הישראלי, אוקטובר 2005
גיל שרון

| --- | --- |
אין תמונה חופשית
 לידה:  12 בספטמבר 1963 (בן 61)
 מדינה:  ישראל 
 השכלה:  האוניברסיטה העברית בירושלים  אוניברסיטת תל אביב 
 מעסיק:  בזק 
 
גיל שרון הוא מנהל ישראלי שכיהן כיו"ר בזק עד 2023. כיהן כיו"ר ומנכ"ל גולן טלקום ופלאפון.
ביוגרפיה

שרון בעל תואר ראשון בכלכלה ומנהל עסקים מהאוניברסיטה העברית בירושלים ותואר שני במנהל עסקים מאוניברסיטת תל אביב.
היה ראש אגף השיווק בסלקום ולאחר מכן מונה למנכ"ל 013 ברק. ב-2001 מונה למשנה למנכ"ל פלאפון תקשורת וב-2006 מונה למנכ"ל החברה, תפקיד בו כיהן עד לשנת 2015. בתקופת כהונתו, הוקם ועד העובדים הראשון בחברות הסלולר. לאחר סיום התפקיד בפלאפון, נבחר שרון לכהן כיושב ראש דיסקונט השקעות אך מינויו בוטל בעקבות התנגדות ציבורית לחבילת השכר שסוכמה עימו. הוא מונה ליו"ר ומנכ"ל גולן טלקום ולקראת סיום תפקידו, הוביל את מכירת החברה לסלקום.
ב-2 באוגוסט 2020 אישר דירקטוריון בזק את מינויו ליו"ר החברה במקום שלמה רודב שפרש.
שרון פרש מתפקידו בשנת 2023 לאחר שלוש שנים. לאחר הפרישה הקים קרן השקעות פרטיות.
הערות שוליים

↑  יניב הלפרין, ‏גיל שרון עוזב את פלאפון; ימונה למנכ"ל דיסקונט השקעות, באתר "אנשים ומחשבים", 25 באוקטובר 2015
↑   שלי אפלברג, גיל שרון יחזור לקבוצת בזק? מועמד לתפקיד היו"ר במקום שלמה רודב שהתפטר, באתר TheMarker‏, 30 ביולי 2020
↑  רביב שכטר, גיל שרון - האיש שהפך 2 מיליון שקל לאקזיט של 60 מיליון, באתר אייס, 28 בפברואר 2020
↑  גור מגידו, הסיבה שכל ישראלי חייב להכיר את גיל שרון, באתר כאן – תאגיד השידור הישראלי, 26 באפריל 2023
↑  גולן חזני, המיזוג הגדול בענף הסלולר יוצא לדרך: סלקום רוכשת את גולן טלקום, באתר כלכליסט, 18 בפברואר 2020
↑  חזי שטרנליכט, ‏יו"ר קבוצת בזק גיל שרון פורש; מקים קרן השקעות פרטית, באתר גלובס, 2 בנובמבר 2023
גוסטב בקר

שעון של גוסטב בקר.
גוסטב אדוארד בקר (בגרמנית: Gustav Eduard Becker) הוא שען גרמני שחי בין השנים 2 במאי 1819 - 17 בספטמבר 1885, הוא גם ידוע כסמל המסחרי של המותג גוסטב בקר.
חייו > למידת שענות

בקר למד שענות בשלזיה והעשיר את יכולות השענות שלו מלמידה משענים בכל רחבי גרמניה, אשר באותה תקופה, הייתה המדינה החשובה ביותר בתעשיית השעונים. יכולותיו המולדות ביחד עם למידת השענות משענים רבים בגרמניה נתנו לו את היכולת לתקן שעונים ברמה הגבוהה ביותר.
בעת שהותו בווינה החל לרצות להקים מפעל שעונים.
חייו > קריירה מוקדמת

בקר חזר לשלזיה בשנת 1845, שם התחתן.
בשנת 1847 הוא התיישב בפרייבורג, ובאפריל פתח חנות שעונים קטנה, הוא העסיק מעט עובדים, אותם לימד שענות, תחילה, ייצר שעונים קטנים במודל וינאי, ובשל הצלחתו, ב-1850 העביר את העסק שלו למרכז עסקים גדול יותר.
חייו > הצלחה

פריצת הדרך הגיעה בשנת 1852 ביריד השעונים השלזים, היה שם קהל רב שצפה בשעוניו בשל איכותם, ובקר קיבל את מדליית הזהב לשעונים הטובים ביותר ביריד.
ובשנת 1854 קיבל הזמנות גדולות של שעונים מהדואר המלכותי וממשרד הטלגרפיה של שלזיה. בעקבות ההזמנה קיבל ממון רב מהדוכס מרטיבור, עם הכסף, הוא יכל לממן יצור בתי שעון לתחנות רכבת.
משנות ה-60 של המאה ה-19, החל ליצור את דגמי גוסטב בקר הקלאסיים, משעונים פשוטים יחסית, הפכו השעונים למסובכים, ומאוד מקושטים, והביקוש לשעונים שלו הגיע לשיא בשנת 1875, עם מעל 300,000 הזמנות של שעונים ממנו, והוא ניצח בתחרויות של ירידי שעונים בלונדון, פריז, סידני, מלבורן, ברלין ואמסטרדם.
חייו > תחרות עם שעני היער השחור

בתחילת שנות ה-80 של המאה ה-19, שעני היער השחור החלו להתחרות עם בקר, משום שהיו איכותיים יחסית אך זולים הרבה יותר ויוצרו בצורה המונית יותר, שעוני היער השחור כללו גם את שעוני הקוקייה המפורסמים.
עקב הירידה החדה במכירות, גוסטב בקר הפסיק עם יצור השעונים המתוחכמים והמקושטים שלו, והפך את השעונים לזולים ופשוטים יותר.
חייו > מותו

גוסטב בקר מת ב-14 בספטמבר 1885 בברשטסגדן בעת שהותו בבואריה, ונקבר שלושה ימים לאחר שמת.
חברת השעונים גוסטב בקר

החברה הוקמה בשנת 1899, ובשנת 1930 התאחדו עם חברת יונגהנס.
כשמלחמת העולם ה-2 נגמרה, החברה סיימה לייצר שעונים, וכיום, לא מייצרים יותר שעוני גוסטב בקר.
דגי ריאות אוסטרליים

| דגי ריאות אוסטרליים |
| --- | --- |
  למעלה: דג ריאות אוסטרלי למטה: איור של צרטודוס
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי סנפירים בשרניים
מחלקה:: בעלי סנפירים בשרניים
תת־מחלקה:: דגי ריאות
סדרה:: דגי ריאות אוסטרליים
שם מדעי
 Ceratodontiformes ‏ברג, 1940

דגי ריאות אוסטרליים (שם מדעי: Ceratodontiformes) היא סדרה של דגי ריאות. כיום ישנו רק מין אחד ששרד מהסדרה - דג ריאות אוסטרלי (Neoceratodus forsteri), המצוי בנהרות באוסטרליה. בעבר היו מינים נכחדים רבים מהסדרה שהתפתחו החל מהדבון.
המאפיין העיקרי שלהם הוא היותם בעלי ריאה אחת בלבד (אשר נמצאת בשלפוחית אוויר) ולא שניים, כמו אצל בני הסדרה המקבילה בעלי שתי ריאות, אשר בניה מצויים כיום באפריקה ואמריקה הדרומית והם מצוידים יותר לחיי יבשה. סדרה זו נחשבת לפרימיטיבית יותר. עם זאת היא עדיין מותאמת יותר לחיי יבשה מרוב הדגים. דג הריאות האוסטרלי יכול להשתמש בריאה זו כדי לשרוד בעת שהנהרות בהם חי מתייבשים.
מיון

משפחה Asiatoceratodontidae - נכחדה
משפחה בעלי ריאה אחת (Ceratodontidae)
סוג ומין יחיד דג ריאות אוסטרלי (Neoceratodus forsteri)
סוג ארגנודוס (Arganodus) - נכחד
סוג Epiceratodus – נכחד
סוג Equinoxiodus – נכחד
סוג Metaceratodus  – נכחד
סוג Mioceratodus – נכחד
משפחה Ptychoceratodontidae - נכחדה
גיורגי מרגוולשווילי

גִּיוֹרְגִי מַרְגְּווֵלָשְׁוִוילִי (בגאורגית: გიორგი მარგველაშვილი; נולד ב-4 בספטמבר 1969) הוא פוליטיקאי גאורגי, שכיהן כנשיא גאורגיה מינואר 2014 עד דצמבר 2018.
בהכשרתו מרגוולשווילי הוא פילוסוף ומומחה במדעי המדינה וביחסי ציבור. הוא כיהן שתי תקופות כהונה כרקטור המכון הגאורגי ליחסי ציבור, בין השנים 2000–2006 ו-2010–2012. בחודש אוקטובר 2012 הוא מונה לשר החינוך והמדע בממשלת בידזינה איוואנישווילי. בפברואר 2013 הוא מונה גם לסגן ראשון לראש הממשלה. במאי 2013 נבחר מרגוולשווילי למועמדה של קואליציית החלום הגאורגי לנשיאות גאורגיה ובבחירות שהתקיימו באוקטובר 2013 הוא נבחר לנשיאות בקולות 62% מן הבוחרים.
השכלתו ודרכו באקדמיה

מרגוולשווילי נולד בטביליסי. אביו הוא מהנדס ואמו פסיכולוגית. בשנת 1992 סיים לימודי תואר ראשון בפילוסופיה באוניברסיטה הממלכתית של טביליסי. את לימודיו המתקדמים המשיך באוניברסיטת מרכז אירופה בבודפשט (1993–1994) ובאקדמיה הגאורגית למדעים (1994–1996). בשנת 1998 השלים לימודי דוקטורט בפילוסופיה באוניברסיטה הממלכתית של טביליסי. בתחילת שנות ה-90 אף עבד כמדריך טיולי הרים בסוכנות נסיעות הרי הקווקז. מרגוולשווילי הצטרף כיועץ למכון הלאומי הגאורגי ליחסים בינלאומיים בשנת 1995. בעבודתו הפך מעורב בפעילות המכון הגאורגי ליחסי ציבור, שהוא מוסד אקדמי גאורגי-אמריקני, וכיהן שתי תקופות כהונה כרקטור המכון, בין השנים 2000–2006 ו-2010–2012.
דרכו כמדינאי

מרגוולשווילי כמעט ולא היה מוכר לציבור הרחב בגאורגיה עד לשנת 2012. מעורבותו הישירה הראשונה בפוליטיקה המקומית הייתה בשנת 2003, כאשר הצטרף לגוש האופוזיציה הדמוקרטית בראשות נינו בורג'נדזה, קודם לבחירות לפרלמנט שנערכו בחודש נובמבר. הוא היה בין 10 המועמדים הראשונים של הגוש בבחירות. לאחר השינויים השלטוניים בעקבות מהפכת הוורדים פרש מרגוולשווילי מן הפוליטיקה.
בשנת 2008 מונה לאחד ממועצת יועציה של נינו בורג'נדזה. בשנת 2012 הפך לאחד ממבקרי ממשלתו של מיכאיל סאקשווילי ותמך באופן פומבי בקואליציית החלום הגאורגי של המיליארדר בידזינה איוואנישווילי, אולם לא היה מעורב במערכת הבחירות.
דרכו כמדינאי > כהונתו כשר

ב-25 באוקטובר 2012, לאחר ניצחונו של איוואנישווילי בבחירות הפרלמנטריות, מונה מרגוולשווילי לשר החינוך והמדע בממשלתו. בפברואר 2013 איוואנישווילי אף מינה את מרגוולשווילי לסגן ראשון לראש הממשלה, תפקיד בו החליף את שר ההגנה איראקלי אלאסניה. בתקופת כהונתו כשר חינוך תכנן מרגוולשווילי מספר שינויים במערכת החינוך במדינה, כולל מתכונת של בחינות בגרות, הגדרת תפקידם של בתי הספר ותוכנית לעצמאות כלכלית של מערכת האוניברסיטאות. במהלך תקופת כהונתו כשר ספג מרגוולשווילי ביקורת ציבורית על הכנסת שיקולים פוליטיים למערכת האקדמית, זאת לאחר שבחודש מרץ 2013 שלל את ההכרה האקדמית באוניברסיטה החקלאית בטביליסי. ההכרה באוניברסיטה זו חודשה שבועיים מאוחר יותר, זאת לאחר שלטענת משרד החינוך תוקנו הליקויים שנמצאו במוסד. בחודש אפריל 2013 ספג מרגוולשווילי ביקורת מהוצאות הספרים בגאורגיה על פגיעה בזכויות יוצרים לאחר שהכריז על תוכניתו לספק ספרים חינם לכ-650 אלף תלמידי בתי הספר במדינה. במאי 2013 היה מרגוולשווילי פעם נוספת במוקד ביקורת ציבורית לאחר שמנע שינויים מוצעים בחוקי העבודה וכינה אותם "סיוט" לבעלי העסקים.
נשיא גאורגיה

ב-11 במאי 2013 נבחר מרגוולשווילי למועמד קואליציית החלום הגאורגי בבחירות לנשיאות שנערכו באוקטובר 2013. לטענת ראש הממשלה איוואנישווילי הבחירה הייתה פה אחד. הנשיא היוצא, מיכאיל סאקשווילי, הביע ספק במינוי והשווה את המינוי למינוי סוסו של קליגולה לסנאט הרומי. אף שלא הייתה מוטלת עליו כל חובה חוקית, מרגוולשווילי התפטר מן הממשלה בחודש יולי 2013, קודם לבחירתו. ב-17 באוקטובר, בעצת איוואנישווילי, הכריז מרגוולשווילי כי יפרוש מן המירוץ אם יהיה צורך בסיבוב בחירות שני.
ב-27 באוקטובר 2013 נבחר מרגוולשווילי לנשיא גאורגיה כשהוא זוכה ל-62% מן הקולות וגובר על מועמד התנועה הלאומית המאוחדת דוד בָּאכְּרַדזֶה (אנ') בהפרש של כ-40%. לאחר בחירתו הכריז מרגוולשווילי על המשך מתן קדימות לפיתוח קשרי מדינתו עם אירופה לצד הפחתת המתח ביחסי גאורגיה-רוסיה.
מרגוולשווילי הושבע לנשיאה החמישי (כולל ממלאת מקום) של גאורגיה בחצר בניין הפרלמנט הישן של גאורגיה בטביליסי. עם השבעתו נכנס לתוקף תיקון לחוקה הגאורגית המפחית מסמכויות הנשיא ומעבירן לראש הממשלה. הנשיא היוצא, סאקשווילי, לא נכח בטקס ההשבעה. מרגוולשווילי הודיע כי לא יעתיק את מגוריו לארמון הנשיאות שנבנה בידי סאקשווילי והעדיף להתגורר במבנה צנוע יותר במתחם הנשיאות עד שישופץ עבורו מבנה מתאים אחר.
באוקטובר 2015 ביקר בישראל. בריאיון עם עיתונאים דחה את התערבותו בסיכול מועמדים לראשות המשטרה שיוחסו לו.
הוא סיים את תפקידו ב-16 בדצמבר 2018 והוחלף בסלומה זוראבישווילי.
חייו ומשפחתו

מרגוולשווילי הקפיד לאורך שנים להצניע את חייו האישיים מעין הציבור. בספטמבר 2014, אחרי מספר שנים של חיים משותפים, נישא לשחקנית מַּקָּה צִ'יצ'וּאָה (אנ'). בשנת 2015 נולד בנם המשותף - תֵיימוּרַז. מרגוולשווילי הוא אב גם לבת בשם אנה, ילידת 1993, הלומדת במסגרת המוסד הגאורגי לענייני חברה (ארגון לא-ממשלתי, המפעיל ארבעה בתי-ספר ללימודים גבוהים). כמו כן, הוא אב חורג לבתה של אשתו - מאשוֹ.
דאנקן מקריי

| --- | --- |
אין תמונה חופשית
 לידה:  20 באוגוסט 1904 מריהיל, גלאזגו, סקוטלנד
 פטירה:  23 במרץ 1967  (בגיל 62) גלאזגו, סקוטלנד
 סוגה מועדפת:  קולנוע וטלוויזיה
 מדינה:  הממלכה המאוחדת הממלכה המאוחדת
 מקום לימודים:  Allan Glen's School 
 פרופיל ב-IMDb
 
ג'ון דאנקן מקריי (באנגלית: John Duncan MacRae;‏ 20 באוגוסט 1905 –23 במרץ 1967) היה שחקן סקוטי, אחד השחקנים הסקוטים המובילים בדורו. הוא עבד כשחקן על הבמה, בקולנוע ובטלוויזיה.